[{"text_idx": "#000000", "text": "Esperanto-Societo \u201cTrixini\u201d en Hras\u030cc\u0301ina farig\u0302is 10-jara. Dum 26 jaroj Kroata Esperanto-Ligo organizas en Hras\u030cc\u0301ina kulturajn eventojn nomataj Renkontig\u0302oj de meteorito kaj en la lastaj 10 jaroj al KEL en la organizado alig\u0302is Esperanto-Societo \u201cTrixini\u201d."}, {"text_idx": "#000001", "text": "Estas interese ke la Departemento Krapina-Zagorje post kvaronjarcenta kontinua organizado de la programoj memore al la metorito komprenis la gravecon de la meteorito de Hras\u030cc\u0301ina, kiu falis la 26an de majo 1751 en la vilag\u0302on Domovec apud Hras\u030cc\u0301ina. La preskau\u0306 40-kilograma meteorito estis donacita al Vieno, al la edzo de la imperiestrino Maria Theresia, la imperiestro Francisko. La imperiestro Francisko s\u0302atis sciencojn kaj la nekonatajn c\u0302ielajn fenomenojn. Per la meteorito de Hras\u030cc\u0301ina komencig\u0302as la historio de Naturscienca muzeo en Vieno, la meteorito portas la inventaran numeron unu. Kelkaj malgrandaj eroj de la meteorito trovig\u0302as en la zagreba Naturscienca muzeo, kiu forte suferis de la tertremo en 2020 kaj 2021 kaj en 2022 dau\u0306re estas fermita."}, {"text_idx": "#000002", "text": "La estro de la departemento Krapina-Zagorje Z\u030celjko Kolar taskigis siajn oficejojn esplori eblecojn pri la fondo de Astro-centro de la meteorito en Hras\u030cc\u0301ina. La komunumo de Hras\u030cc\u0301ina nuntempe esploras pri la ac\u0302eto de la terenoj por tie konstrui la estontan sciencedukan centron."}, {"text_idx": "#000003", "text": "Tiel la programo de nia esperanta asocio, kiuj atentigis pri la meteorito de Hras\u030cc\u0301ina grave kontribuis al la estontaj scienca kaj kultura profilo de Zagorje."}, {"text_idx": "#000004", "text": "En la jaro 2022 Esperanto-Societo \u201cTrixini\u201d denove kontribuas al la loka komunumo per la turisma novaj\u0302o: oni en la kultura domo posedata de Spomenka S\u030ctimec, en kiu trovig\u0302as la sidjeo de Esperanto-Societo \u201cTrixini\u201d malfermis la c\u0302ambron de la verkistino el Hras\u030cc\u0301ina S\u030ctefanija Bernas-Belos\u030cevic\u0301. G\u0302i estos unu el la punktoj sur la literaturaj vojoj de Zagorje, lau\u0306 la libro de Boz\u030cidar Brezins\u030cc\u030cak Bagola Lau\u0306 la literaturaj vojoj de Zagorje, prezentita dum la programo de Esperanto-Societo \u201cTrixini\u201d en 2021. La fakulino pri la verkoj de S\u030ctedanija Bernas \u2013 Belos\u030cevic\u0301 Mateja Hrebak prezentis la au\u0306torinon, du aktorinoj Vesna Tominac-Matac\u030cic\u0301 kaj Nevena Vukes legis el s\u0302iaj verkoj, muzikis la koruso Kus\u030clec, el la apuda komunumo Konjs\u030cc\u030cina. La 26a meteorita festo okazis la 28an de majo 2022."}, {"text_idx": "#000005", "text": "La komunumo de Hras\u030cc\u0301ina atribuis al Esperanto-Societo specialan rekonon okaze de la 10a jubileo de la societo."}]